2 Timoteus 2 — Wagtoring AANLYN BIBLIOTEEK
Leer getroues, wat dan ander kan leer (1-7)
Ly ter wille van die goeie nuus (8-13)
Hanteer God se woord reg (14-19)
Vlug vir begeertes van die jeug (20-22)
Hoe om teenstanders te hanteer (23-26)
2017/1, bl. 27-31
2010/2/1, bl. 29-30
Lett. “raak verstrengel in”.
Of moontlik “die alledaagse bedrywighede”.
2017/7, bl. 10-11
2007/5/1, bl. 28
2011/10/1, bl. 8
2001/1/1, bl. 28-29
Of “onderskeidingsvermoë in alles gee”.
+Han 9:16; Flp 1:7
+Op 3:21; 20:4, 6
Lett. “hy kan homself nie verloën nie”.
Lett. “getuig deeglik vir”.
2014/7/15, bl. 14
2010/2/15, bl. 11-12
2003/11/15, bl. 9-10
2003/1/1, bl. 27-28
Bedieningskool, bl. 153-154
2 Timoteus 2:17
2006/12/1, bl. 5
2014/7/15, bl. 8-10, 12-16
2014/7/15, bl. 15-16
2005/8/22, bl. 26-27
2014/7/15, bl. 16
2008/6/15, bl. 10-11
2014/7/15, bl. 14-15
2006/4/1, bl. 19
2005/5/15, bl. 25-30
2003/4/1, bl. 23-24
Of “van gedagte te verander”.
+Spr 15:1; Ga 6:1; Tit 3:2; 1Pe 3:15
2 Timoteus 2:26
+Joh 13:27; Han 5:3; 1Ti 1:20
2012/8/15, bl. 20
2 Tim. 2:9Han 9:16; Flp 1:7
2 Tim. 2:102Ko 1:6; Ef 3:13; Kol 1:24
2 Tim. 2:12Op 3:21; 20:4, 6
2 Tim. 2:241Te 2:7
2 Tim. 2:25Spr 15:1; Ga 6:1; Tit 3:2; 1Pe 3:15
2 Tim. 2:26Joh 13:27; Han 5:3; 1Ti 1:20
2 My kind,+ hou dan aan om krag te verkry uit die onverdiende goedheid wat in Christus Jesus is. 2 Jy moet die dinge wat jy by my gehoor het en wat deur baie getuies bevestig is,+ aan getroue mense leer, wat dan weer bekwaam sal wees om ander te onderrig. 3 Wees bereid om te ly+ as ’n goeie soldaat+ van Christus Jesus. 4 Niemand wat as ’n soldaat dien, raak betrokke by* die sakebedrywighede* van die lewe nie omdat hy die een wat hom in diens geneem het, tevrede wil stel. 5 En selfs as iemand aan die spele deelneem, ontvang hy nie die kroon as hy nie volgens die reëls deelgeneem het nie.+ 6 Die hardwerkende boer moet die eerste een wees wat van die vrugte eet. 7 Dink voortdurend aan wat ek sê. Die Here sal jou al hierdie dinge laat verstaan.*
8 Onthou dat Jesus Christus uit die dood opgewek is+ en Dawid se nakomeling* was.+ Dit is die goeie nuus wat ek verkondig,+ 9 en daarvoor ly ek en word ek soos ’n misdadiger gevange gehou.+ Maar die woord van God kan nie gevange gehou word nie.+ 10 Daarom gaan ek voort om alles ter wille van die uitverkorenes te verduur,+ sodat hulle ook deur Christus Jesus gered kan word en ewige heerlikheid kan verkry. 11 Hierdie woorde is betroubaar: As ons saam gesterf het, sal ons ook saam lewe.+ 12 As ons volhard, sal ons ook saam as konings regeer.+ As ons sê dat ons hom nie ken nie, sal hy ook sê dat hy ons nie ken nie.+ 13 As ons ontrou is, bly hy getrou, want hy kan niks doen wat teen sy geaardheid is nie.*
14 Hou aan om hulle aan hierdie dinge te herinner en waarsku* hulle voor God om nie oor woorde te stry nie. Dit is iets wat heeltemal nutteloos is omdat dit skadelik is vir dié wat daarna luister. 15 Doen jou bes om God se goedkeuring te hê as ’n werker wat hom oor niks hoef te skaam nie en wat die woord van die waarheid reg hanteer.+ 16 Maar vermy leë praatjies wat ’n bespotting maak van wat heilig is,+ want dit sal tot groter goddeloosheid lei 17 en sal soos kanker versprei. Himeneʹus en Fileʹtus is onder diegene wat hierdie woorde versprei.+ 18 Hierdie manne het van die waarheid afgedwaal deur te sê dat die opstanding reeds plaasgevind het,+ en hulle laat party mense se geloof verswak. 19 Tog bly die stewige fondament van God staan, en dit het hierdie seël: “Jehovah* ken dié wat aan hom behoort”,+ en: “Laat elkeen wat die naam van Jehovah*+ aanroep, wegdraai van onregverdigheid.”
20 In ’n groot huis is daar nie net houers van goud en silwer nie, maar ook van hout en klei. Party word vir ’n eervolle doel gebruik, maar ander vir ’n oneervolle doel. 21 As iemand dus van die laasgenoemdes wegbly, sal hy ’n houer* wees wat vir ’n belangrike doel gebruik word, geheilig, nuttig vir sy eienaar, geskik vir elke goeie werk. 22 Vlug dus vir die begeertes van die jeug, maar streef na regverdigheid, geloof, liefde en vrede, saam met dié wat die Here uit ’n rein hart aanroep.
23 En verwerp dwase en dom debatte,+ want jy weet dat dit tot stryery lei. 24 ’n Slaaf van die Here hoef nie te stry nie. Hy moet eerder vriendelik* wees teenoor almal,+ hy moet kan onderrig en hy moet selfbeheersing hê wanneer hy onregverdig behandel word.+ 25 Hy moet dié wat nie ’n goeie gesindheid het nie,+ met sagmoedigheid onderrig. Miskien sal God hulle toelaat om berou te toon,* wat tot akkurate kennis van die waarheid lei,+ 26 en sal hulle tot hulle sinne kan kom en uit die strik van die Duiwel kan ontsnap, aangesien hulle lewend deur hom gevang is om sy wil te doen.+